'Hours...'
'Hours...' — ინგლისელი მუსიკოს დეივიდ ბოუის 21-ე სტუდიური ალბომი, გამოცემული 1999 წელს. ალბომში შეტანილი მასალის დიდი ნაწილი გამოყენებული იყო თამაშში Omikron — The Nomad Soul. ამ თამაშის თავისებურება ის არის, რომ მისი პერსონაჟები არიან ბოუი, მისი მეუღლე იმენი, გიტარისტი რივზ გებრელსი და ბას-გიტარისტი გეილ ენ დორსი. ალბომისადმი მეტი ინტერესისათვის ბოუის ოფიციალურ გვერდზე ჩატარდა კონკურსი, რომელიც მიზნად ისახავდა სიმღერის „What’s Really Happening?“ ინსტრუმენტული ვერსიისათვის ტექსტის შექმნას. გამარჯვებული ტექსტი ჩაწერილი იქნა და სიმღერაც ასეთი სახით გამოიცა. დისკში შეტანილ სიმღერას „Thursday's Child“ დიდი წარმატება ხვდა წილად - როგორც სინგლის, ასევე მუსიკალური ვიდეოს სახით გამოსვლის შემდეგ.